Okresná prokuratúra Senica 
Janka Kráľa 735, 905 45 Senica

Číslo: Pv 285/14/2205	Senica, 14.09.2015 
EEČ : 2-19-66-2015

U Z N E S E N I E

Trestná vec:	obv. XXXXX 
Trestný čin:	Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Senica

Podľa § 217 odsek 1 Trestného poriadku vyslovujem, že obvinený:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX
	väzba: nie 
ktorý je trestne stíhaný pre trestný čin:
- Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Senica zo dňa 14.9.2015 spisová značka Pv 285/14/2205, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia $217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

05.04.2014 v čase od 18:30 hod. do 20:20 hod. v rieke Morava v k.ú. obce XXXXX, kaprovitý revír lovný č. XXXXX, lovil ryby bez povolenia a zakázaným spôsobom a to tak, že lovil na dva rybárske prúty spôsobom lovu na ťažko a jeden rybársky prút spôsobom lovu na plávanú, pričom bol kontrolovaný hliadkou Obvodného oddelenia PZ Šaštín-Stráže, ktorí pri kontrole zistili, že nie je držiteľom platného povolenia na rybolov, čiže týmto neoprávnene zasiahol do výkonu práva rybárskeho, tým že lovil ryby bez povolenia a zakázaným spôsobom lovu, čím podľa vyjadrenia predsedu MO SRZ XXXXX-XXXXX XXXXX Miestnej organizácii Slovenského rybárskeho zväzu XXXXX – XXXXX nespôsobil škodu.    

Uznesením prokurátora Okresnej prokuratúry Senica zo dňa 14.9.2015, spisová značka Pv 285/14/2205 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	12 mesiacov
 
Odôvodnenie: 
          Uznesením prokurátora Okresnej prokuratúry Senica sp. zn. Pv 285/14/2205-7 zo dňa 16.06.2014 bolo voči obvinenému XXXXX podľa § 216 odsek 1 Trestného poriadku podmienečne zastavené trestné stíhanie pre prečin pytliactva podľa § 310 ods. 1 Trestného zákona, pričom mu bola určená skúšobná doba v trvaní 1 /jeden/ rok, ktorá začala plynúť právoplatnosťou uznesenia o podmienečnom zastavení trestného stíhania, t. j. od 08.07.2014.

          Po uplynutí skúšobnej doby som z jednotlivých vyžiadaných správ zistil, že obvinený XXXXX sa v skúšobnej dobe podmienečného zastavenia trestného stíhania nedopustil žiadneho trestného činu a ani priestupku. Zo správy od obce XXXXX som ďalej zistil, že XXXXX má trvalý pobyt na adrese Skuteckého 2878/20, XXXXX. Od mesta XXXXX bolo zistené, že nebol riešený komisiou verejného poriadku pri mestskom zastupiteľstve v XXXXX. Zo správy od Obvodného oddelenia PZ Šaštín-Stráže vyplýva, že XXXXX žije riadne usporiadaným životom, nie je známe, že by sa mal dopustiť trestného činu, alebo priestupku a správa sa v súlade so zákonom. Od Obvodného oddelenia PZ XXXXX bolo zistené, že sa XXXXX nedopustil v období od 08.07.2014 priestupku, alebo trestného činu. V aktuálnom odpise registra trestov nemá žiadne odsúdenie, ku ktorému by došlo od 08.07.2014.  
S poukazom na tieto okolnosti je možné skonštatovať, že obvinený XXXXX v skúšobnej dobe viedol riadny život a vyhovel uloženým podmienkam, a preto bolo potrebné rozhodnúť tak, ako je uvedené vo výrokovej časti tohto uznesenia. 

Podľa § 217 odsek 4 Trestného poriadku právoplatnosťou tohto rozhodnutia o osvedčení nastávajú účinky zastavenia trestného stíhania.   
Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho doručenia prostredníctvom tunajšej prokuratúry ku Krajskej prokuratúre v Trnave. Sťažnosť má odkladný účinok.)  

	Mgr. Stanislav Korman 
	 prokurátor